CELEX: 62014CN0099
Language: da
Date: 2014-02-28 00:00:00
Title: Sag C-99/14 P: Appel iværksat den 28. februar 2014 af Federación Nacional de Empresarios de Minas de Carbón (Carbunión) til prøvelse af kendelse afsagt af Retten (Anden Afdeling) den 10. december 2013 i sag T-176/11, Federación Nacional de Empresarios de Minas de Carbón (Carbunión) mod Rådet for Den Europæiske Union

14.4.2014   
            
            
               DA
            
            
               Den Europæiske Unions Tidende
            
            
               C 112/25
            
         Appel iværksat den 28. februar 2014 af Federación Nacional de Empresarios de Minas de Carbón (Carbunión) til prøvelse af kendelse afsagt af Retten (Anden Afdeling) den 10. december 2013 i sag T-176/11, Federación Nacional de Empresarios de Minas de Carbón (Carbunión) mod Rådet for Den Europæiske Union
   (Sag C-99/14 P)
   2014/C 112/31
   Processprog: engelsk
   
      Parter
   
   
      Appellant: Federación Nacional de Empresarios de Minas de Carbón (Carbunión) (ved solicitor K. Desai og abogada S. Cisnal de Ugarte)
   
      De andre parter i appelsagen: Rådet for Den Europæiske Union og Europa-Kommissionen
   
      Appellanten har nedlagt følgende påstande
   
   
               —
            
            
               Appellen antages til realitetsbehandling, og der gives appellanten medhold.
            
         
               —
            
            
               Kendelse afsagt af Retten den 10. december 2013 i sag T-176/11, Carbunión mod Rådet, ophæves, og artikel 3, stk. 1, litra a), b) og f), og artikel 3, stk. 3 (»de anfægtede bestemmelser«), i afgørelse 2010/787 af 10. december 2010 om statsstøtte til fremme af lukning af miner, der ikke er konkurrencedygtige (»afgørelsen«) (1), annulleres, og der afsiges endelig dom vedrørende sagens realitet.
            
         
               —
            
            
               Rådet tilpligtes at betale de af appellanten afholdte omkostninger i begge instanser.
            
         
      Anbringender og væsentligste argumenter
   
   Til støtte for appellen har appellanten anført fem anbringender.
   
               —
            
            
               Med det første anbringende har appellanten gjort gældende, at Retten tilsidesatte sin begrundelsespligt i henhold til artikel 36 i Domstolens statut, da den fastslog, at de anfægtede bestemmelser ikke kan udskilles fra resten af afgørelsen.
            
         
               —
            
            
               Med det andet anbringende har appellanten gjort gældende, at Retten begik en retlig fejl, da den fastslog, at afgørelsens artikel 7 ikke ville tjene noget formål uden de anfægtede bestemmelser.
            
         
               —
            
            
               Med det tredje anbringende gøres gældende, at Retten begik en retlig fejl ved sin fortolkning af afgørelsens artikel 3, stk. 1, litra a), ved ikke at tage i betragtning, at den deri indeholdte tidsfrist definerer et særligt tidsmæssigt anvendelsesområde for afgørelsen.
            
         
               —
            
            
               Med det fjerde anbringende gøres gældende, at Retten begik en retlig fejl ved sin fortolkning af betingelserne i afgørelsens artikel 3, stk. 1, litra f), ved at anse denne bestemmelse for at være en forenelighedsbetingelse og ikke en fremgangsmåde for bevilling af lukningsstøtten.
            
         
               —
            
            
               Med det femte anbringende gøres gældende, at Retten begik en retlig fejl ved at konkludere, at en mulighed for udskillelse af de anfægtede bestemmelser ville ændre afgørelsens ånd og indhold.
            
         
      (1)  EUT L 336, s. 24.